雖然官方中文定名為《寶可夢 劍／盾》嘅全新《Pokemon》遊戲喺 Fans 眼中隱憂多多，不過遊戲最新公佈嘅新消息依然係成功取得大量外國玩家關注。
新公佈嘅敵對寶可夢，包括「伽勒爾的樣子」形態嘅「雙彈瓦斯」以及「蛇紋熊」，因為佢地喺獨特環境成長，所以進化後嘅模樣非常獨自，例如你由「直衝熊」（伽勒爾的樣子）進化而成的「堵攔熊」。
雙彈瓦斯（伽勒爾的樣子）以不斷吸收地區中受污染嘅空氣及毒氣去成長，小精靈頭頂嘅柱狀煙囪，就係用黎釋放過濾毒素後嘅氣體；不過，積存於體內嘅毒素，將會化成高濃度毒氣，於口邊形成毒雲，強度只要敵人聞到都會全身麻痺。
喺弱肉強食環境下成長嘅「直衝熊」會基於存本能進化為「堵攔熊」，習慣挑釁對手，引誘對方先攻，之後交叉雙臂，作出可以抵擋對方攻擊嘅「攔堵」以迎戰。
「堵攔熊」嘅造型一出，馬上引起外國網友熱議。原因，係因為，佢實在太似外國重金屬搖滾樂團「Kiss」！
呢個消息一傳出，連比人拎黎做比較嘅樂團成員 Gene Simmons 都不禁轉發！本人認可決定！